Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas /* JOIN/2014/035 final - 2014/0281 (NLE) */





SELETUSKIRI (1) 2. märtsil 2011 võttis nõukogu vastu määruse (EL) nr 204/2011 piiravate meetmete kohta seoses olukorraga Liibüas, et jõustada meetmed, mis on sätestatud 28. veebruari 2011. aasta otsuses 2011/137/ÜVJP. (2) 27. augustil 2014 võttis ÜRO Julgeolekunõukogu vastu resolutsiooni 2174 (2014), millega muudeti relvaembargo kohaldamisala ning pikendati reisikeelu ja varade külmutamise kohaldamist. (3) Nõukogu võtab peatselt vastu otsuse, millega muudetakse otsust 2011/137/ÜVJP kooskõlas resolutsiooniga 2174 (2014). (4) Mõnede kõnealuste muudatuste rakendamiseks on vaja liidupoolset edasist tegevust. (5) Välisasjade ja julgeolekupoliitika kõrge esindaja ja Euroopa Komisjon peaksid seepärast tegema ettepaneku vastavalt muuta määrust (EÜ) nr 204/2011. 2014/0281 (NLE) Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 28. veebruari 2011. aasta otsust 2011/137/ÜVJP piiravate meetmete kohta seoses olukorraga Liibüas[1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu 2. märtsi 2011. aasta määrusega (EL) nr 204/2011 piiravate meetmete kohta seoses olukorraga Liibüas[2] jõustatakse teatavad meetmed, mis on sätestatud otsuses 2011/137/ÜVJP. (2) 27. augustil 2014 võttis ÜRO Julgeolekunõukogu vastu resolutsiooni 2174 (2014), millega pikendati ÜRO Julgeolekunõukogu resolutsiooni 1970 (2011) punktis 22 ja resolutsiooni 1973 (2011) punktis 23 sätestatud reisikeelu ja varade külmutamise kohaldamist ning muudeti resolutsiooni 1970 (2011) punktis 9, resolutsiooni 2009 (2011) punktis 13 ja resolutsiooni 2095 (2011) punktides 9 ja 10 kehtestatud relvaembargo kohaldamisala. (3) Nõukogu võttis … septembril 2014 vastu nõukogu otsuse 2014/.../ÜVJP,[3] millega muudetakse otsust 2011/137/ÜVJP[4] kooskõlas ÜRO Julgeolekunõukogu resolutsiooniga 2174 (2014). (4) Teatav osa kõnealustest meetmetest kuulub Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt. (5) Seepärast tuleks määrust (EL) nr 204/2011 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 204/2011 muudetakse järgmiselt: 1) Artikli 3 lõike 2 punkt c asendatakse järgmisega: „c) tehnilise abi, rahastamise või rahalise abi pakkumine seoses mittesurmava sõjalise varustusega, mis on ette nähtud üksnes julgeoleku tagamiseks või desarmeerimisabiks Liibüa valitsusele; 2) Artikli 6 lõige 1 asendatakse järgmisega: „1. II lisa sisaldab ÜRO Julgeolekunõukogu või sanktsioonide komitee poolt ÜRO Julgeolekunõukogu resolutsiooni 1970 (2011) punkti 22, ÜRO Julgeolekunõukogu resolutsiooni 1973 (2011) punkti 19, 22 või 23 või ÜRO Julgeolekunõukogu resolutsiooni 2174 (2014) punkti 4 kohaselt kindlaks määratud füüsilisi või juriidilisi isikuid, üksusi ja asutusi. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 58, 3.3.2011, lk 53. [2] ELT L 58, 3.3.2011, lk 53. [3] ELT L … [4] Nõukogu otsus 2011/137/ÜVJP, 28. veebruar 2011, piiravate meetmete kohta seoses olukorraga Liibüas (ELT L 58, 3.3.2011, lk 53).